text: 1936-cı ilin yanvarında Efiopiya qoşunları yenidən hücuma keçdilər, İtaliya cəbhəsini yardılar və demək olar ki, Adua-Mekele yoluna çatdılar. Lakin yanvarın 20–21-də italyanlar canlı qüvvə və texnika ilə əlavə qüvvələr alaraq yenidən zəhərli qazlardan istifadə edərək Efiopiya bölmələrinə kütləvi hücuma keçdilər. Efiopiya qoşunları geri çəkildi. Əks-hücum nəticəsində iEfiopiya qoşunları üç təcrid olunmuş qrupa bölündü. Aralarında operativ əlaqə olmadığından italyanlar bu qrupların hər birinə İtaliya komandanlığı tərəfindən mərhələli hücum təşkil etmək imkanı əldə etdilər.